**Sven Andrighetto** (s. 21. maaliskuuta 1993 Sumiswald, Sveitsi) on sveitsiläinen jääkiekkoilija, joka pelaa KHL-seura Avangard Omskissa. Hän on kahden suunnan hyökkääjä, jonka vahvuuksiin kuuluu luovuus, pelikäsitys, työmoraali ja monipuolisuus. Andrighetton heikkouksiin kuuluu pieni koko.

Ura
---

### Seuraura

Andrighetto on EHC Dübendorfin kasvatti. Hän pelasi suurimman osan junioriurastaan kuitenkin ZSC Lionsissa, jonka U17-junioreiden sisäisen piste-, maali- ja syöttöpörssin Andrighetto voitti kaudella 2009–2010 tehoilla 24+31=55. Hän jakoi koko Elite Novizenin syöttöpörssin kolmen muun pelaajan kanssa ja pistepörssin toisen sijan Klotenin Tim Bozonin kanssa edellään vain Pikes Oberthurgaun Patrick Oblast. Andrighetto voitti myös koko kevään 2010 pudotuspelien piste- ja maalipörssin tehoilla 16+8=24. Hän voitti kauden päätteeksi Elite Novizenin mestaruuden. Kaudella 2010–2011 Andrighetto debytoi miesten peleissä pelattuaan Sveitsin toiseksi korkeimmalla sarjatasolla National League B:ssä GCK Lionsin ja EHC Vispin joukkueissa yhteensä 38 runkosarjaottelua tehopistein 11+12=23 sekä 17 playoff-ottelua tehopistein 1+2=3. Hän voitti Vispissä kauden päätteeksi NLB:n mestaruuden.

QMJHL-joukkue Rouyn-Noranda Huskies varasi Andrighetton 11. pelaajana CHL:n varaustilaisuudessa 2011. Hän siirtyi joukkueeseen kaudeksi 2011–2012 ja voitti Huskies sisäisen piste- ja maalipörssin tehoilla 36+38=74. Andrighetto valittiin kauden päätteeksi QMJHL:n tulokkaiden tähdistökentälliseen. Kaudella 2012–2913 hän voitti Huskiesin sisäisen piste- ja syöttöpörssin tehoilla 31+67=98 ja sijoittui liigan pistepörssissä kuudenneksi ja syöttöpörssissä toiseksi edellään vain Prince Edward Island Rocketin Ben Duffy.

Montréal Canadiens varasi Andrighetton kolmannella kierroksella 86. pelaajana NHL:n varaustilaisuudessa 2013. Hän teki jo joulukuussa 2012 kolmivuotisen sopimuksen National League A -joukkue Genève-Servette HC:n kanssa kaudeksi 2014–2015, mutta Andrighetto teki jo varauskesänään heinäkuussa 2013 kolmivuotisen tulokassopimuksen Canadiensin kanssa. Hän pelasi kauden 2013–2014 kokonaan AHL-joukkue Hamilton Bulldogsissa tehden 64 runkosarjaottelussa tehot 17+27=44, joilla Andrighetto oli joukkueen toiseksi paras pistemies Martin St. Pierren jälkeen.

Kaudella 2014–2015 Andrighetto debytoi Canadiensin NHL-joukkueessa. Hän teki NHL-debyyttinsä 6. joulukuuta 2014 vieraissa Dallas Starsia vastaan. Andrighetto sai ottelussa jääaikaa 11.35 minuuttia ja hän teki myös NHL-uransa avausmaalin. Andrighetto pelasi kauden aikana NHL:ssä 12 runkosarjaottelua tehopistein 2+1=3.

Kaudella 2016–2017 Andrighetto kaupattiin Colorado Avalancheen vaihdossa norjalaiseen Andreas Martinseniin.

### Maajoukkueura

Andrighetto oli voittamassa MM-hopeaa vuoden 2018 MM-kilpailuissa. Andrighetto pelasi alle 20-vuotiaiden MM-kilpailuissa vuosina 2012 ja 2013, joista jälkimmäisessä turnauksessa hän toimi Sveitsin varakapteenina ja oli joukkueen paras pistemies ja maalintekijä tehoilla 5+3=8. Andrighetto pelasi myös alle 18-vuotiaiden MM-kilpailuissa vuosina 2010 ja 2011 sekä Ivan Hlinkan muistoturnauksessa vuonna 2010.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2009–2010 | GCK Lions | Elite Jr. A | 14 | 3 | 4 | 7 | 4 | – | – | – | – | – | U18 | 6 | 0 | 3 | 3 | 2 |
| 2010–2011 | GCK Lions | NLB | 36 | 11 | 12 | 23 | 20 | – | – | – | – | – | U18 | 6 | 3 | 2 | 5 | 8 |
|  | EHC Visp | NLB | 2 | 0 | 0 | 0 | 0 | 17 | 1 | 2 | 3 | 12 |
| 2011–2012 | Rouyn-Noranda Huskies | QMJHL | 62 | 36 | 38 | 74 | 50 | 4 | 0 | 2 | 2 | 4 | JMM | 6 | 1 | 1 | 2 | 2 |
| 2012–2013 | Rouyn-Noranda Huskies | QMJHL | 53 | 31 | 67 | 98 | 45 | 14 | 8 | 22 | 30 | 14 | JMM | 6 | 5 | 3 | 8 | 4 |
| 2013–2014 | Hamilton Bulldogs | AHL | 64 | 17 | 27 | 44 | 40 | – | – | – | – | – |
| 2014–2015 | Hamilton Bulldogs | AHL | 59 | 14 | 27 | 41 | 42 | – | – | – | – | – |
|  | Montréal Canadiens | NHL | 12 | 2 | 1 | 3 | 0 | – | – | – | – | – |
| 2015–2016 | Montréal Canadiens | NHL | 44 | 7 | 10 | 17 | 6 | – | – | – | – | – | MM | 7 | 3 | 4 | 7 | 4 |
|  | St. John’s IceCaps | AHL | 26 | 10 | 13 | 23 | 22 | – | – | – | – | – |
| 2016–2017 | Montréal Canadiens | NHL | 27 | 2 | 6 | 8 | 4 | – | – | – | – | – |
|  | St. John’s IceCaps | AHL | 20 | 8 | 14 | 22 | 8 | – | – | – | – | – |
|  | Colorado Avalanche | NHL | 19 | 5 | 11 | 16 | 8 | – | – | – | – | – |
| 2017–2018 | Colorado Avalanche | NHL | 50 | 8 | 14 | 22 | 10 | 6 | 1 | 0 | 1 | 6 | MM | 9 | 2 | 7 | 9 | 27 |
| 2018–2019 | Colorado Avalanche | NHL | 64 | 7 | 10 | 17 | 14 | 5 | 0 | 0 | 0 | 2 | MM | 6 | 3 | 0 | 3 | 2 |
| 2019–2020 | Avangard Omsk | KHL | 56 | 13 | 14 | 27 | 22 | 6 | 0 | 2 | 2 | 0 |
| 5 kautta | yhteensä | NHL | 216 | 31 | 52 | 83 | 42 | 11 | 1 | 0 | 1 | 8 |
| 4 kautta | yhteensä | AHL | 170 | 49 | 83 | 132 | 112 | – | – | – | – | – |

Lähteet
-------

* Sven Andrighetto The Internet Hockey Databasessa (englanniksi)
* Sven Andrighetto *Elite Prospects*. Everysport Media Group AB.  (englanniksi)

### Viitteet

1. ↑  Sven Andrighetto – The Hockey News (englanniksi)
2. 1 2 3  Sven Andrighetto *Elite Prospects*. Everysport Media Group AB.  (englanniksi)
3. 1 2  Sven Andrighetto The Internet Hockey Databasessa (englanniksi)
4. ↑  Sven Andrighetto posera ses valises à Genève  19.12.2012. GSHC SA. Viitattu 2.12.2014. (ranskaksi)
5. ↑  Three-year contract for Sven Andrighetto  31.3.2014. MONTREAL:  Montréal Canadiens. Viitattu 2.12.2014. (englanniksi)
6. ↑  Boxscore – NHL.com  6.12.2014. National Hockey League. Viitattu 11.1.2015. (englanniksi)